b'\n_START_ARTICLE_\nOnkel Tom\n_START_PARAGRAPH_\nOnkel Tom er et epitet, et beskrivende tillegg, p\xc3\xa5 en m\xc3\xb8rkhudet person som er lydig overfor hvite amerikanere og/eller har "solgt" seg til de hvite. Epitet oppst\xc3\xa5r f\xc3\xb8rst i boken Onkel Toms hytte der hovedpersonen Onkel Tom er en lojal afroamerikaner for sin hvite mester. Uttrykket er blitt kjent som et skjellsord mellom m\xc3\xb8rkhudede som flere ganger har v\xc3\xa6rt oppe i offentligheten. En av de mest kjente episodene er tungvektboksingens rivaloppgj\xc3\xb8r mellom Joe Frazier og Muhammad Ali. De var begge ubeseiret f\xc3\xb8r de m\xc3\xb8tte hverandre, og Muhammad Ali kalte Frazier for \xc2\xaba uncle Tom\xc2\xbb. Epitet er blitt kjent som sv\xc3\xa6rt nedsettende og rasistisk.'